 anigoo maanta arka in mawqifkii hore ee aanu aaminsanayn ee aanu lahayn midnimadu dusha ha ka timaado immika aanu odhanayno wax aan hoosta laga heshiin inaanay dhacayn midnimaduna ay ku iman karto iyado wax walba raalli layska yahay, sidaas darteed waxaan goostay inaan ku noqdo dadka aan ka dhashay iyo Somaliland oo maanta halka ay taagan tahay oo ah in la noqdo laba qaybood, qayb uu ingiriisku xukumi jiray Somaliland iyo qayb talyaanigu xukumi jiray Soomaaliya oo mid kastaaba uu gooni u taagan yahay, taasna maanta waxa aan arkaa inay tahay mid xagga Koonfurta iyo xagga waqooyigaba ay dantoodu ku jirto oo ay noqdaan laba dal oo walaalo ah oo wada shaqayn kara oo is difaaci kara, maantana arrintaasi waa mid ay dani ugu jirto xaalada ka taagan Koonfur iyo dib u gurashada ku dhacday dawladdii dhexe iyo maamulladan badan ee la samaynayo. 